
ΤΕΥΧΟΣ ΔΕΥΤΕΡΟ 


Αρ 


. Φύλλου 3657 


ΑΠΟΦΑΣΕΙΣ 

Αριθμ. ΠΟΑ. 1161 

Πρόγραμμα δημοσίων κληρώσεων από την Ανε¬ 
ξάρτητη Αρχή Δημοσίων Εσόδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΚΑΙ Ο ΔΙΟΙΚΗΤΗΣ ΑΝΕΞΑΡΤΗΤΗΣ ΑΡΧΗΣ 

ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 70 του ν. 4446/2016 (Α' 240) 
περί προγράμματος δημοσίων κληρώσεων. 

β) Του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94) και ειδι¬ 
κότερα του άρθρου 7, της παρ. 1 του άρθρου 14, του 
άρθρου 37 και του άρθρου 41 αυτού. 

γ) Της αριθμ. Δ.ΟΡΓ.Α 1036960 ΕΞ 2017/10.03.2017 
απόφασης του Διοικητή της Ανεξάρτητης Αρχής Δη¬ 
μοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.) (Β' 968)». 

δ) Του ν. 2472/1997 «Προστασία του ατόμου από 
την επεξεργασία δεδομένων προσωπικού χαρακτήρα» 
(Α' 50). 

2. Τις διατάξεις: 

α) Του π.δ. 111/2014 (ΦΕΚΑ' 178/2014 και 25/2015) 
«Οργανισμός του Υπουργείου Οικονομικών» όπως τρο¬ 
ποποιήθηκε και ισχύει. 

β)Τουπ.δ. 125/2016 (ΦΕΚ210Α') «ΔιορισμόςΥπουρ¬ 
γών, Αναπληρωτών Υπουργών και Υφυπουργών». 

γ) Της υπ' αριθμ. ΥΠ.ΟΙΚ. 0010218 ΕΞ 2016 απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στην Υφυπουργό Οικονομικών 
Αικατερίνη Παπανάτσιου» (Β' 3696). 

3. Την αριθμ. 1 της 20.01.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 


4. Το γεγονός ότι η προκαλούμενη με την απόφαση 
αυτή δαπάνη για το τρέχον και τα επόμενα οικονομικά 
έτη θα διαμορφωθεί κατ'ανώτατο όριο σε 12.000.000 
ευρώ ανά έτος και θα βαρύνει τον τακτικό προϋπολογι¬ 
σμό της Ανεξάρτητης Αρχής Δημοσίων Εσόδων (Α.Α.Δ.Ε.) 
(Ειδικός Φορέας 23-180 και ΚΑΕ 5197). Η δαπάνη για 
το τρέχον οικονομικό έτος θα καλυφθεί από πιστώσεις 
που θα μεταφερθούν από τον προϋπολογισμό του 
Υπουργείου Οικονομικών, ενώ για τα επόμενα οικονο¬ 
μικά έτη από επιπλέον πιστώσεις που θα εγγραφούν 
για το σκοπό αυτό στον προϋπολογισμό της Α.Α.Δ.Ε., 
αποφασίζουμε: 

Άρθρο 1 

1. Η Ανεξάρτητη Αρχή Δημοσίων Εσόδων Α.Α.Δ.Ε. δι¬ 
ενεργεί Πρόγραμμα Δημοσίων Κληρώσεων (λοταρία). 

2. Για τη συμμετοχή στο πρόγραμμα δημοσίων κλη¬ 
ρώσεων λαμβάνονται υπόψη οι συναλλαγές που πραγ¬ 
ματοποιούνται με τη χρήση μέσων πληρωμής με κάρτα 
ή άλλου ηλεκτρονικού μέσου πληρωμής, για την αγορά 
αγαθών ή την λήψη υπηρεσιών, τα στοιχεία των οποίων 
έχουν περιέλθει στη Δ.ΗΛΕ.Δ. σύμφωνα με τα οριζόμενα 
στην παρούσα. 

3. Οι τυχεροί επιβραβεύονται με χρηματικά ή σε είδος 
έπαθλα. 

Άρθρο 2 

Φορέας Υλοποίησης 

1. Αρμόδια Διεύθυνση για τη διενέργεια των δημοσίων 
κληρώσεων ορίζεται η Διεύθυνση Ηλεκτρονικής Διακυ¬ 
βέρνησης της Ανεξάρτητης Αρχής Δημοσίων Εσόδων, 
εφεξής Δ.ΗΛΕ.Δ. 

2. Η Δ.ΗΛΕ.Δ. συγκεντρώνει τα στοιχεία των συναλλα¬ 
γών του εκάστοτε προηγούμενου μήνα, που αποστέλλο- 
νται από τους Παρόχους Υπηρεσιών Πληρωμών μέχρι το 
τέλος του δεύτερου δεκαημέρου του εκάστοτε επόμενου 
μήνα και τα μετατρέπει σε λαχνούς. Είναι επίσης αρμό¬ 
δια για τη διενέργεια των μηχανογραφικών διαδικασιών 
χορήγησης του επάθλου στους δικαιούχους, σύμφωνα 
με τα ειδικότερα οριζόμενα στο άρθρο 7 της παρούσας. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3657/17.10.2017 


Άρθρο 3 
Λαχνοί 

1 .Το πλήθος των λαχνών προσδιορίζεται κλιμακωτά, με 
βάση το άθροισμα των ποσών που αντιστοιχούν στο σύ¬ 
νολο των μηνιαίων συναλλαγών του άρθρου 1, ως εξής: 

• Για συνολικό άθροισμα μέχρι εκατό (100) ευρώ, ένας 
(1) λαχνός για κάθε ένα (1) ευρώ. 

• Για τα επόμενα τετρακόσια (400) ευρώ, ήτοι συνολικό 
άθροισμα από εκατόν ένα (101) ευρώ μέχρι πεντακόσια 
(500) ευρώ, ένας (1) λαχνός για κάθε δύο (2) ευρώ. 

■ Για τα επόμενα πεντακόσια (500) ευρώ, ήτοι συνο¬ 
λικό άθροισμα από πεντακόσια ένα (501) ευρώ μέχρι 
χίλια (1000) ευρώ, ένας (1) λαχνός για κάθε τρία (3) 
ευρώ. 

■ Για το υπερβάλλον ποσό, ήτοι συνολικό άθροισμα 
πάνω από χίλια ένα (1001) ευρώ, ένας (1) λαχνός για κάθε 
τέσσερα (4) ευρώ. 

Όπου απαιτείται στρογγυλοποίηση, αυτή γίνεται στον 
πλησιέστερο μεγαλύτερο ακέραιο. 

2. Οι φορολογούμενοι ενημερώνονται πριν την κλή¬ 
ρωση για τους λαχνούς που έχουν συγκεντρώσει (πλή¬ 
θος και αριθμοσειρά) μέσω διαθέσιμης εφαρμογής για 
πιστοποιημένους χρήστες στο περιβάλλονΤΑΧΙ5 πθϊ στο 
δικτυακό τόπο της Α.Α.Δ.Ε. νννννν.ΒΒάθ.ςιΐ'. 

3. Σε περίπτωση λαχνών που κερδίζουν, οι ενδιαφερό¬ 
μενοι πολίτες ενημερώνονται μέσω προσωποποιημένου 
μηνύματος στον λογαριασμό τους στο ΤΑΧΙ5 πθϊ. 

Άρθρο 4 
Κληρώσεις 

1. Οι κληρώσεις πραγματοποιούνται μέχρι το τέλος 
του επόμενου μήνα εκείνου που πραγματοποιήθηκαν οι 
συναλλαγές, είτε δημόσια με ειδική μηχανική κληρωτίδα 
είτε με ηλεκτρονικό τρόπο, σε συνεργασία με ανεξάρ¬ 
τητο πιστοποιημένο φορέα. Εξαιρετικά για το 2017 ο 
χρόνος διενέργειας των κληρώσεων καθώς και οι μήνες 
στις συναλλαγές των οποίων θα αφορά, θα καθοριστεί 
μετά τη διευθέτηση του τρόπου συνεργασίας της Δ.Η- 
ΛΕ.Δ. με τους Παρόχους Υπηρεσιών Πληρωμών για τη 
συγκέντρωση των στοιχείων των συναλλαγών της πα¬ 
ραγράφου 2 του άρθρου 2 της παρούσας. 

2. Η ακριβής ημερομηνία και ώρα διεξαγωγής της κλή¬ 
ρωσης για κάθε μήνα, γνωστοποιείται με κάθε πρόσφο¬ 
ρο τρόπο και, ιδίως, με ανάρτηση στο δικτυακό τόπο της 
Α.Α.Δ.Ε. (νν\Λ/\Λ/.33άθ·9Γ). Μετον ίδιο τρόπο δημοσιοποιείται 
τυχόν αλλαγή του χρόνου διενέργειας κάποιας κλή ρωσης, 
μετά από σχετική απόφαση τηςΑ.Α.Δ.Ε. 

3. Η Α.Α.Δ.Ε. διατηρείτο δικαίωμα να ανακαλέσει ή να 
ακυρώσει ή να μεταθέσει τη διενέργεια μιας κλήρωσης 
για σπουδαίο λόγο, ή για λόγους ανωτέρας βίας, ή να 
αντικαταστήσει τα σε είδος έπαθλα με άλλα ίσης αξίας, 
κατά την εύλογη κρίση της. Σε κάθε τέτοια περίπτωση, 
οι συμμετέχοντες στην κλήρωση δεν αποκτούν για το 
λόγο αυτό κανένα δικαίωμα για αποζημίωση, ούτε έχουν 
κάποια άλλη αξίωση από την Α.Α.Δ.Ε. 

4. Σε κάθε κλήρωση αναδεικνύονται χίλιοι (1.000) 
Τυχεροί λαχνοί και χίλιοι (1.000) αναπληρωματικοί που 
αριθμούνται σε 1 ο, 2ο έως 1000ο. 


Οι τυχεροί λαχνοί ανά κλήρωση αναρτώνται σε ιστο¬ 
σελίδα στο δικτυακό τόπο της Α.Α.Δ.Ε. 

5. Σε περίπτωση που περισσότεροι από έναν τυχε¬ 
ροί λαχνοί ανήκουν στον ίδιο συμμετέχοντα, αυτός 
δικαιούται το έπαθλο μόνο μία φορά. Οι υπόλοιποι 
τυχεροί λαχνοί στην περίπτωση αυτή, αντικαθίστανται 
από τον 1 ο, τον 2ο κ.ο.κ. από τους αναπληρωματικούς 
λαχνούς. 

Άρθρο 5 

Συμμετέχοντες 

1. Στις Δημόσιες Κληρώσεις έχουν δικαίωμα συμμετο¬ 
χής τα φυσικά πρόσωπα που διαθέτουν Α.Φ.Μ. και έχουν 
ηλικία άνω των 18 ετών. 

2. Οι φορολογούμενοι, μέσω της συμμετοχής τους 
στην κλήρωση, παρέχουν τη ρητή και ανεπιφύλα¬ 
κτη συναίνεση τους στην επεξεργασία προσωπικών 
στοιχείων τους με αποκλειστικό σκοπό τη διενέργεια 
της κλήρωσης, την ανάδειξη των τυχερών και τη δι¬ 
ευθέτηση της παράδοσης των χρηματικών ή σε εί¬ 
δος επάθλων σύμφωνα με τα διαλαμβανόμενα στην 
παρούσα. 

3. Το προσωπικό που υπηρετεί στην Α.Α.Δ.Ε. με οποια¬ 
δήποτε σχέση εργασίας, καθώς και τα πρόσωπα που 
ανήκουν στο ανθρώπινο δυναμικό των εμπλεκόμενων 
υπηρεσιών του Υπουργείου Οικονομικών, της Ένωσης 
Ελληνικών Τραπεζών, των τραπεζών και των λοιπών 
συμβαλλόμενων Παροχών Υπηρεσιών Πληρωμών και, 
εξ αιτίας της εργασίας τους, αποκτούν τυχόν πρόσβα¬ 
ση σε στοιχεία συναλλασσόμενων φυσικών προσώπων, 
δεσμεύονται από το απόρρητο και την υποχρέωση εχε¬ 
μύθειας. 

Άρθρο 6 

Απονομή Επάθλων 

1. Η απονομή των επάθλων γίνεται από την Ανεξάρ¬ 
τητη Αρχή Δημοσίων Εσόδων. Τα χρηματικά έπαθλα πι¬ 
στώνονται στον τραπεζικό λογαριασμό που θα δηλώσει 
ο ενδιαφερόμενος για το σκοπό αυτό στο περιβάλλον 
ΤΑΧΙ5 πθϊ και στον οποίο απαιτείται να εμφανίζεται ως 
πρώτος δικαιούχος. 

2. Στους φορολογούμενους που κληρώνονται και 
δεν έχουν δηλώσει τραπεζικό λογαριασμό, θα δίνεται 
προθεσμία τριών (3) μηνών από την αποστολή του 
προσωποποιημένου μηνύματος της παραγράφου 3 του 
άρθρου 3 της παρούσας, προκειμένου να δηλώσουν 
τον τραπεζικό λογαριασμό στον οποίο επιθυμούν να 
πιστωθεί το χρηματικό έπαθλο, στην εφαρμογή προ- 
σωποποιημένης πληροφόρησης τουΤΑΧΙ5ηθΐ. Η πίστω¬ 
ση του ποσού που αντιστοιχεί στο χρηματικό έπαθλο 
θα γίνεται ατόκως, μετά τη δήλωση του τραπεζικού 
λογαριασμού. 

3. Σε περίπτωση που δεν δηλωθεί τραπεζικός λο¬ 
γαριασμός εντός της ως άνω προθεσμίας, το χρημα¬ 
τικό ποσό που αντιστοιχεί στο έπαθλο καταβάλλε¬ 
ται στον Ιο, 2ο κ.ο.κ. δικαιούχο, κάτοχο του 1ου, 2ου 
κ.ο.κ. αναπληρωματικού λαχνού της συγκεκριμένης 
κλήρωσης. 




Τεύχος Β' 3657/17.10.2017 

4. Σε περίπτωση που για οποιονδήποτε λόγο ένα 
χρηματικό έπαθλο δεν αποδοθεί σε κανέναν από τους 
δικαιούχους συμπεριλαμβανομένων και των αναπλη¬ 
ρωματικών, το μη καταβαλλόμενο ποσό παραμέ¬ 
νει ως αδιάθετο στο λογαριασμό του Δημοσίου 200 
«Ελληνικό Δημόσιο -Συγκέντρωση Εισπράξεων - Πλη¬ 
ρωμών». 

5. Το μηνιαίο διανεμόμενο χρηματικό ποσό ορίζεται 
στο €1.000.000 το οποίο κατανέμεται ισόποσα στους χί- 
λιους (1.000) δικαιούχους φυσικά πρόσωπα, ήτοι €1.000 
για κάθε δικαιούχο. Για το τρέχον έτος και μόνο για αυτό 
δύναται να τροποποιηθεί το μηνιαίο διανεμόμενο ποσό 
ανάλογα με τον αριθμό των κληρώσεων που θα διεξα- 
χθούν. Σε κάθε περίπτωση το συνολικό διανεμόμενο 
χρηματικό ποσό δεν μπορεί να υπερβεί ετησίως το ποσό 
των €12.000.000 που προβλέπεται στον προϋπολογισμό 
του Υπουργείου Οικονομικών. 

6. Σε περίπτωση επάθλου σε είδος, αυτό αποστέλ- 
λεται στη φορολογική κατοικία του δικαιούχου ή πα- 
ραδίδεται σε αυτόν ιδιοχείρως, μετά από σχετική πρό¬ 
σκληση, μετά από την πάροδο έξι (6) μηνών από την 
οποία η Α.Α.Δ.Ε. ουδεμία ευθύνη φέρει για την καλή 
κατάσταση του επάθλου σε περίπτωση που ο δικαιού¬ 
χος δεν προσέλθει από δική του υπαιτιότητα για την 
παραλαβή. 

7. Τα έπαθλα είναι σε κάθε περίπτωση προσωπικά, το 
δικαίωμα λήψης τους δεν μεταβιβάζεται και δεν κλη¬ 
ρονομείται και, σε περίπτωση που πρόκειται για έπα¬ 
θλα σε είδος, αυτά δεν ανταλλάσσονται με άλλα είδη ή 
χρήματα. 

Άρθρο 7 

Αρμόδιες υπηρεσίες, διαδικασία, χρόνος 
και τρόπος χορήγησης του επάθλου 

1. Η Δ.ΗΛΕ.Δ. ορίζεται ως αρμόδια υπηρεσία για τη 
διενέργεια των μηχανογραφικών διαδικασιών χορήγη¬ 
σης του επάθλου στους δικαιούχους φυσικά πρόσωπα 
και δεν θεωρείται δημόσιος υπόλογος, ενώ ευθύνεται 
μόνο για τυχόν λάθη κατά την επεξεργασία από δική 
της υπαιτιότητα. 

2. Η πληρωμή του χρηματικού επάθλου διενεργείται 
μέσω τραπεζικών ή λοιπών πιστωτικών ιδρυμάτων, και 
ειδικότερα: 

Η Δ.ΗΛΕ.Δ., κατόπιν επεξεργασίας των στοιχείων που 
διαθέτει λόγω αρμοδιότητάς της, πριν από κάθε πλη¬ 
ρωμή δημιουργεί: 

α) Αναλυτική κατάσταση δικαιούχων σε ηλεκτρονι¬ 
κή μορφή, με βάση τα στοιχεία της κλήρωσης, η οποία 
περιλαμβάνει τα πλήρη στοιχεία των δικαιούχων (ονο¬ 
ματεπώνυμο, πατρώνυμο, ταχυδρομική διεύθυνση, 
Α.Φ.Μ.), τον αριθμό τραπεζικού λογαριασμού σε μορ¬ 
φή ΙΒΑΝ, το αντίστοιχο πιστωτικό ίδρυμα στο οποίο 
τηρείται ο λογαριασμός και το δικαιούμενο ποσό 
επάθλου. 

Η ηλεκτρονική μορφή της κατάστασης αυτής εί¬ 
ναι επεξεργάσιμη από την εταιρεία «Διατραπεζικά 
Συστήματα Α.Ε.» (ΔΙΑΣ Α.Ε.) προς την οποία και διαβι¬ 
βάζεται. 


β) Συγκεντρωτική κατάσταση σε έντυπη και ηλεκτρο¬ 
νική μορφή που περιλαμβάνει το συνολικό ποσό του 
επάθλου, ολογράφως και αριθμητικώς, ανά τράπεζα ή 
πιστωτικό ίδρυμα. 

3. Η ανωτέρω συγκεντρωτική κατάσταση αποστέλ- 
λεται στη Διεύθυνση Λογαριασμών Δημοσίου, η οποία 
εκδίδει, βάσει αυτής, ειδική εντολή προς την Τράπεζα 
της Ελλάδος για χρέωση του λογαριασμού του Δη¬ 
μοσίου 200 «Ελληνικό Δημόσιο - Συγκέντρωση Ει¬ 
σπράξεων -Πληρωμών» με πίστωση των τραπεζικών 
λογαριασμών των οικείων τραπεζών ή πιστωτικών 
ιδρυμάτων, μέσω των οποίων διενεργούνται οι πλη¬ 
ρωμές των δικαιούχων. Η ανωτέρω εντολή κοινοποι¬ 
είται στη Δ.ΗΛΕ.Δ., στη Διεύθυνση Προϋπολογισμού 
και Δημοσιονομικών Αναφορών της Α.Α.Δ.Ε. και στη 
ΔΙΑΣ Α.Ε. 

4. α. Οι σχετικές για την πληρωμή του επάθλου πιστώ¬ 
σεις εγγράφονται στον προϋπολογισμό της Α.Α.Δ.Ε., 
υπό ειδικό φορέα 23-180 και ΚΑΕ 5197- «Δαπάνη Προ¬ 
γράμματος Δημοσίων Κληρώσεων (αρθ. 70 του ν. 4446/ 
2016)». 

β. Για την πληρωμή του επάθλου η ειδική εντολή πλη¬ 
ρωμής της παραγράφου 3 του παρόντος άρθρου επέχει 
θέση απόφασης ανάληψης υποχρέωσης. 

5. Η εμφάνιση των σχετικών πληρωμών στη δημόσια 
ληψοδοσία πραγματοποιείται με την έκδοση συμψη- 
φιστικών χρηματικών ενταλμάτων από την Δ.Ο.Δ. της 
Γ.Δ.Ο.Υ. Α.Α.Δ.Ε., επί Γραφείου Συμψηφισμών του Γ.Λ. 
Κράτους. 

6. Δικαιολογητικά για την έκδοση των σχετικών χρη¬ 
ματικών ενταλμάτων ορίζονται τα ακόλουθα: 

ί) Απόφαση του Διοικητή Α.Α.Δ.Ε. για την έκδοση του 
συμψηφιστικού χρηματικού εντάλματος, που εκδίδεται 
με μέριμνα της Δ.ΗΛΕ.Δ.. 

Μ) Συγκεντρωτική κατάσταση της παρ. 2 του παρόντος 
άρθρου. 

ίν) Αντίγραφα της ειδικής εντολής προς την Τράπεζα 
της Ελλάδος και της αναγγελίας τηςΤράπεζας για τη χρέ¬ 
ωση του λογαριασμού του Δημοσίου 200. 

7. Η Διεύθυνση Λογαριασμών Δημοσίου, οι συμ¬ 
βαλλόμενες τράπεζες και τα λοιπά πιστωτικά ιδρύ¬ 
ματα δε θεωρούνται δημόσιοι υπόλογοι και ευθύ- 
νονται μόνο για τυχόν λάθη από δική τους υπαιτιό¬ 
τητα. 

8. Το έπαθλο είναι αφορολόγητο, δεν αποτελεί εισό¬ 
δημα και δεν υπόκειται σε καμιά κράτηση υπέρ του Δη¬ 
μοσίου ή τρίτου. 

Άρθρο 8 

Εξαίρεση/Αποποίηση 

1. Οι φορολογούμενοι έχουν το δικαίωμα να ζητήσουν 
οποτεδήποτε να εξαιρεθούν από το πρόγραμμα Δημο¬ 
σίων Κληρώσεων καθώς επίσης και να αποποιηθούν το 
έπαθλο που κέρδισαν σε συγκεκριμένη κλήρωση εντός 
τριών (3) μηνών από τη διενέργειά της, υποβάλλοντας 
σχετική αίτηση στη Δ.ΗΛΕ.Δ. 

2. Σε περίπτωση αποποίησης του επάθλου, αυτό δι¬ 
ατίθεται στον 1 ο, 2ο κ.ο.κ. δικαιούχο, κάτοχο του αντί- 

στοίχου αναπληρωματικού λαχνού της συγκεκριμένης 
κλήρωσης. 

3. Σε κάθε περίπτωση, οι συμμετέχοντες στις κληρώ¬ 
σεις έχουν δικαίωμα ενημέρωσης, πρόσβασης και αντίρ¬ 
ρησης στη συλλογή των προσωπικών στοιχείων τους, 
σύμφωνα με τα άρθρα 11 έως 14 του ν. 2472/1997 περί 
προστασίας προσωπικών δεδομένων. 

Άρθρο 9 
Έναρξη ισχύος 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2017 

Οι Υπουργοί 

Αναπληρωτής Υφυπουργός 

Υπουργός Οικονομικών Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 

Ο Διοικητής Ανεξάρτητης Αρχής 
Δημοσίων Εσόδων 

ΓΕΩΡΓΙΟΣ ΠΙΤΣΙΛΗΣ 

